Document ID: /roh_data/filtered/fineweb-2-filterrobots_roh.jsonl.gz/66673

Las temperaturas miaivlas disturban puspè la cuppa mundiala da skis. Il segund slalom da las dunnas a Zagreb è stritgà. Ins haja fatg tut per possibilitar il slalom el Sljeme – il cuolm gist tar la chapitala da la Croazia. Però invan. Las temperaturas da sur 10° Celsius han fatg ceder.
Gia la mesemna era la cursa periclitada – ha però la pudì avair lieu. Grazia a las stentas dals organisaturs è la pista stada acceptabla.
Mikaela Shiffrin sto spetgar sin il record
Quatras sto Mikaela Shiffrin anc spetgar cun attatgar il record dad 82 victorias en la cuppa mundiala che sia cumpatriota Lindsey Vonn ha anc. La proxima chaschun vegn però ils proxims dis:
- la fin d'emna tar ils dus slaloms gigants a Kranjska Gora (Slovenia)
- mardi a Flachau (Austria) en il slalom.